Lav et referat af nedenstående tekst:

Tekst:
Anja Lovén oplyser på Facebook, at DIN Nødhjælp, som driver børnehjemmet, har modtaget over 500.000 kroner. - Jeg er simpelthen så overvældet. Det er fuldstændig ubeskriveligt. Danmark stod sammen og har givet håbet tilbage til børnene. Jeg vil for evigt og altid være jer allesammen taknemlig, lyder det fra Anja Lovén. Ingeniører fra "Uden Grænser" har tilbudt at hjælpe hende med et nyt børnehjem i løbet af efteråret. Et børnehjem med plads til over 100 børn. - Det vil komme til at koste mellem en-to millioner at bygge et helt nyt børnehjem, men med den støtte som vi allerede har modtaget, er jeg sikker på, at vi nok skal nå målet, siger Anja Lovén. Hendes børnehjem bliver i øjeblikket vogtet af politi. Det sker efter lørdagens røveri, hvor 15 mænd plyndrede stedet og to af børnehjemmets piger blev voldtaget.

Referat:
Mere end en halv million kroner er indsamlet til nordjyske Anja Lovéns børnehjem i Nigeria, der lørdag blev udsat for et voldsomt røveri.